การป้องกันไม่ให้เกิดสภาวะฟันตกกระคืออย่างไร
การป้องกันไม่ให้เกิดสภาวะฟันตกกระ จึงดีกว่าปล่อยให้เป็นแล้วค่อยมาแก้ไขดังกล่าว โดยเมื่อเป็นที่ทราบแน่ชัดว่า เหตุของฟันตกกระมาจากการที่มีฟลูออไรด์ในน้ำมากเกินไป จึงต้องปรับระดับฟลูออไรด์ในน้ำให้น้อยลง ซึ่งอาจทำได้โดยการกรองฟลูออไรด์ออก ในปัจจุบัน ได้มีการผลิตเครื่องกรองฟลูออไรด์ในน้ำ สำหรับใช้ในครัวเรือน โดยมีไส้กรองที่เป็นวัสดุเฉพาะ ที่ทำจากเถ้าถ่านกระดูกสัตว์ที่ผ่านการเผาด้วยความร้อนสูง จนเป็นสารเคมีที่มีความบริสุทธิ์ และมีคุณสมบัติเหมาะกับการกรองฟลูออไรด์โดยเฉพาะ ราคาไม่แพง แต่ต้องหมั่นเปลี่ยนไส้กรองเป็นระยะๆ สมควรอย่างยิ่งที่จะใช้กับครอบครัวที่มีหญิงมีครรภ์ หรือมีเด็กแรกเกิด และจะต้องใช้น้ำที่มีฟลูออไรด์ไม่มากเกินไปนี้ ติดต่อกันเป็นระยะเวลาหลายๆ ปี อย่างน้อยก็ 8 ปี จนกว่าเด็กจะโตและมีฟันถาวรงอกขึ้นมาแล้ว ทั้งนี้เพื่อป้องกันฟันตกกระในเด็กรุ่นใหม่ ในกรณีที่ไม่สามารถใช้เครื่องกรองลดฟลูออไรด์ในน้ำได้ ควรพยายามใช้น้ำฝนแทนน้ำบ่อที่มีฟลูออไรด์มาก หรือซื้อน้ำขวดที่แน่ใจว่ามีฟลูออไรด์น้อย หรือหาแหล่งน้ำใหม่ที่มีฟลูออไรด์พอเหมาะมาทดแทน
ทันตกรรม Dentistry